K. VALDEMĀRA IELA 2A, RĪGA, LV-1050, LATVIJA. TĀLRUNIS +371 67022300, E-PASTS INFO@BANK.LV, WWW.BANK.LV

Projekts (1. variants)

|  |  |
| --- | --- |
| [Datums] | Noteikumi Nr. \_\_\_\_\_ |

Rīgā

**Grozījumi Latvijas Bankas 2023. gada 22. maija noteikumos Nr. 241 "Noteikumi par būtiskas līdzdalības iegūšanu vai palielināšanu finanšu institūcijā"**

Izdoti saskaņā ar

[Kredītiestāžu likuma](https://likumi.lv/ta/id/37426-kreditiestazu-likums) [29. panta](https://likumi.lv/ta/id/37426-kreditiestazu-likums#p29) pirmo un otro daļu un 50. panta otro daļu,

[Apdrošināšanas un pārapdrošināšanas likuma](https://likumi.lv/ta/id/274969-apdrosinasanas-un-parapdrosinasanas-likums) 40. panta sesto daļu un

[76. panta](https://likumi.lv/ta/id/274969-apdrosinasanas-un-parapdrosinasanas-likums#p76) pirmo un otro daļu,

[Finanšu instrumentu tirgus likuma](https://likumi.lv/ta/id/81995-finansu-instrumentu-tirgus-likums) 4.2pantu, [9. panta](https://likumi.lv/ta/id/81995-finansu-instrumentu-tirgus-likums#p9) pirmo un otro daļu un

95.2 panta sesto daļu,

[Alternatīvo ieguldījumu fondu un to pārvaldnieku likuma](https://likumi.lv/ta/id/258477-alternativo-ieguldijumu-fondu-un-to-parvaldnieku-likums)

[12. panta](https://likumi.lv/ta/id/258477-alternativo-ieguldijumu-fondu-un-to-parvaldnieku-likums#p12) otro un ceturto daļu un 81. panta astoto daļu,

[Maksājumu pakalpojumu un elektroniskās naudas likuma](https://likumi.lv/ta/id/206634-maksajumu-pakalpojumu-un-elektroniskas-naudas-likums)

[14. panta](https://likumi.lv/ta/id/206634-maksajumu-pakalpojumu-un-elektroniskas-naudas-likums#p14) pirmo un otro daļu un 45. panta pirmo daļu,

Ieguldījumu brokeru sabiedrību likuma 26. panta pirmo un otro daļu,

Ieguldījumu pārvaldes sabiedrību likuma

7.1panta otro un ceturto daļu un 78. panta septīto daļu un

Kriptoaktīvu pakalpojumu likuma 4. panta otro un trešo daļu

Izdarīt Latvijas Bankas 2023. gada 22. maija noteikumos Nr. 241 "Noteikumi par būtiskas līdzdalības iegūšanu vai palielināšanu finanšu institūcijā" (Latvijas Vēstnesis, 2023, Nr. 98) šādus grozījumus:

1. Aizstāt norādē, uz kāda likuma pamata izdoti noteikumi, vārdus un skaitļus "Ieguldījumu brokeru sabiedrību likuma 26. panta pirmo un otro daļu un Ieguldījumu pārvaldes sabiedrību likuma 7.1 panta otro un ceturto daļu" ar vārdiem un skaitļiem "Ieguldījumu brokeru sabiedrību likuma 26. panta pirmo un otro daļu, Ieguldījumu pārvaldes sabiedrību likuma 7.1 panta otro un ceturto daļu un 78. panta septīto daļu un Kriptoaktīvu pakalpojumu likuma 4. panta otro un trešo daļu".
2. Aizstāt 1.1. punktā vārdus "un centrālajā vērtspapīru depozitārijā" ar vārdiem "centrālajā vērtspapīru depozitārijā, aktīviem piesaistītu žetonu emitentā un kriptoaktīvu pakalpojumu sniedzējā”.
3. Papildināt 59. punktu ar 59.4. apakšpunktu šādā redakcijā:

"59.4.plānotās būtiskas līdzdalības iegūšanai paredzētie līdzekļi sastāv no kriptoaktīviem vai ir iegūti no kriptoaktīvu apmaiņas pret naudas līdzekļiem, nosakot:

59.4.1. sadalītās virsgrāmatas adresi, ko izmanto potenciālais ieguvējs, ja kriptoaktīvu nodošana tiek reģistrēta tīklā, izmantojot sadalītās virsgrāmatas tehnoloģiju vai līdzīgu tehnoloģiju, un potenciālā ieguvēja izmantotā kriptoaktīvu konta numuru, ja šāds konts pastāv un tika izmantots darījuma veikšanai;

59.4.2. potenciālā ieguvēja izmantotā kriptoaktīvu konta numuru, ja kriptoaktīvu pārvedums nav reģistrēts tīklā, izmantojot sadalītās virsgrāmatas tehnoloģiju vai līdzīgu tehnoloģiju;

59.4.3. ja kriptoaktīvu pārvedums nav reģistrēts tīklā, izmantojot sadalītās virsgrāmatas tehnoloģiju vai līdzīgu tehnoloģiju, un nav veikts no kriptoaktīva konta vai uz to, – unikālo darījuma identifikatoru;

59.4.4. iesaistīto darījuma pušu kriptoaktīvu pakalpojumu sniedzēju, ja attiecināms.".

1. Papildināt noteikumus ar XII.1nodaļu šādā redakcijā:

"**XII.1 Būtiskas līdzdalības iegūšana aktīviem piesaistītu** **žetonu emitentā un kriptoaktīvu pakalpojumu sniedzējā**

64. Personas, kura plāno iegūt kontroli aktīviem piesaistītu žetonu emitentā un kriptoaktīvu pakalpojumu sniedzējā, atbilstības izvērtēšanai piemēro šo noteikumu III, IV, V, VI, VII, VIII, IX, X un XI nodaļā minētās prasības.

65.Personas, kura plāno iegūt kontroli kriptoaktīvu pakalpojumu sniedzējā, kurš ir saņēmis arī darbības atļauju (licenci) kā Eiropas Parlamenta un Padomes 2023. gada 31. maija regulas (ES) 2023/1114 par kriptoaktīvu tirgiem un ar ko groza regulas (ES) Nr. 1093/2010 un (ES) Nr. 1095/2010 un direktīvas 2013/36/ES un (ES) 2019/1937 60. panta 2.–6. punktā minētais subjekts, atbilstības izvērtēšanai piemēro šo noteikumu 31.–35. punktu un VIII nodaļu.

66. Šo nodaļu nepiemēro aktīviem piesaistītu žetonu emitentam un kriptoaktīvu pakalpojumu sniedzējam, kurš saņēmis darbības atļauju (licenci) kā kredītiestāde.

67. Ja kontroles iegūšana aktīviem piesaistītu žetonu emitentā un kriptoaktīvu pakalpojumu sniedzējā tiek īstenota personu saskaņotas rīcības rezultātā, saskaņotas rīcības noteikšanai piemēro šo noteikumu 3., 4., 5., 6., 7. un 8. punktu.".

1. Papildināt noteikumus ar informatīvu atsauci uz Eiropas Savienības tiesību normām šādā redakcijā:

"**Informatīva atsauce uz Eiropas Savienības tiesību normām**

Noteikumos iekļautas tiesību normas, kas izriet no:

1. Eiropas Banku iestādes, Eiropas Apdrošināšanas un aroda pensiju iestādes un Eiropas Vērtspapīru un tirgu iestādes kopīgajām pamatnostādnēm JC/GL/2016/01 "Kopīgās pamatnostādnes, veicot piesardzīgu novērtējumu par būtiskas līdzdalības iegūšanu un palielināšanu finanšu nozarē";

2. Eiropas Banku iestādes un Eiropas Vērtspapīru un tirgu iestādes kopīgajām pamatnostādnēm EBA/GL/2024/09, ESMA75-453128700-10 "Kopīgās pamatnostādnes par tādu tiešo vai netiešo akcionāru vai vadības struktūras locekļu piemērotības novērtēšanu, kuriem ir būtiska līdzdalība aktīviem piesaistītu žetonu emitentā un kriptoaktīvu pakalpojumu sniedzējā.".

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |